**Nichelle Nichols** (synt. **Grace Dell Nichols**, 28. joulukuuta 1932 – 30. heinäkuuta 2022) oli yhdysvaltalainen laulaja ja näyttelijä. Ennen näyttelijän uraansa hän lauloi Duke Ellingtonin ja Lionel Hamptonin yhtyeiden solistina. Hänen tunnetuin roolinsa näyttelijänä on ollut tähtilaiva USS *Enterprisen* viestintäupseeri Nyota Uhura.

*Star Trek*
-----------

Nichelle Nichols Uhuran roolissa.
*Star Trek* toi Nicholsin tunnetuksi sarjan televisiokatsojille yhtenä ensimmäisistä afroamerikkalaisista naisista. Sarjan ensimmäisen vuoden aikana Nichols yritti jättää sarjan, koska hän koki roolinsa vähäpätöiseksi. Keskustelu Martin Luther Kingin kanssa sai hänet kuitenkin ymmärtämään roolinsa merkityksen muttei pelkästään afroamerikkalaisena naisena. King kannusti Nicholsia sanomalla, ettei tämä voi luovuttaa, koska Nichols näytteli elintärkeää roolia nuorille mustille lapsille ja naisille ympäri maata. 

Alkuperäisen sarjan kolmannen kauden DVD-julkaisuun sisältyy Nicholsin haastattelu, jossa Nichols analysoi roolinimeään. Yleensä puhutaan vain Uhurasta tai luutnantti Uhurasta, mutta haastattelussa paljastetaan viimein koko nimi: Nyota Uhura. Nimi on swahilin kieltä ja merkitsee ’Vapauden tähteä’. Nichols ilmaisi arvostavansa syvästi kauniina pitämäänsä roolinimeä. 

Roolissaan luutnantti Uhurana Nichols osallistui ensimmäiseen Yhdysvaltojen televisiossa esitettyyn rotujenväliseen suudelmaan William Shatnerin (kapteeni James T. Kirk) kanssa vuoden 1968 jaksossa *Plato’s Stepchildren*. Jakso nostatti vastalauseiden aallon rotujen välisestä kanssakäymisestä. Joissakin Yhdysvaltojen eteläosavaltioiden kaupungeissa jaksoa ei esitetty esiin tulleiden protestien johdosta. Jakson tuoman julkisuuden ja ajankohtaan nähden palaute oli pääsääntöisesti positiivista sarjan esittäneille televisioyhtiöille. Vasta 25 vuotta myöhemmin vuonna 1993 jakso näytettiin perinteitä kunnioittavassa Britanniassa.

Nichols jatkoi *Star Trek* -televisiosarjan päättymisen jälkeen *Star Trek* -animaatiosarjan Uhuran äänenä. Lisäksi Nichols näytteli kuudessa Star Trek -elokuvassa ja kahdessa Star Trek-tietokonepelissä, joista vuoden 1995 Star Trek: Judgment Rites oli hänen viimeinen esiintymisensä Uhurana. Nichols kuoli sydämen vajaatoimintaan heinäkuussa 2022. Hänellä oli diagnosoitu Alzheimerin tauti alkuvuodesta 2018. Hänen tuhkansa lähetetään avaruuteen yhdessä usean muun Star Trek-näyttelijän jäännösten kanssa.

Triviaa
-------

9. tammikuuta 1992 Nichols sai tähden Hollywoodin Walk of Famelle.

Lähteet
-------

1. ↑  Nichelle Nichols – Biography *IMDb*.  (englanniksi)
2. ↑  Walters, Joanna & Yang, Maya & Helmore, Edward: Nichelle Nichols, who played Lt Uhura in original Star Trek, dies aged 89 *The Guardian*.  31.7.2022. Viitattu 1.8.2022. (englanniksi)
3. ↑  'Star Trek' Icon Nichelle Nichols' Ashes Going to Deep Space on Vulcan Rocket *TMZ*. Viitattu 27.8.2022. (englanniksi)
4. ↑  Bruce Weber: Nichelle Nichols, Lieutenant Uhura on ‘Star Trek,’ Dies at 89 *The New York Times*.  31.7.2022. Viitattu 27.8.2022. (englanniksi)
5. ↑  Nichelle Nichols *Hollywood Walk of Fame*.  (englanniksi)

Aiheesta muualla
----------------

* Nichelle Nichols Internet Movie Databasessa. (englanniksi)
* Nicholsin omat sivut (englanniksi)
* Star Trek sivut (englanniksi)

* Kuvia tai muita tiedostoja aiheesta **Nichelle Nichols** Wikimedia Commonsissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Belgia
* Yhdysvallat

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Yle

 |
|  |
| Muut | 
* Europeana
* SNAC
* IdRef

 |

 |